hu hu de hu hu hu hu hu hu hu en hu hu hu hu en hu hu hu hu hu hu hu hu hu hu hu hu hu hu hu hu
Fejenként 53 ezer forintunkba kerül majd a baloldali városvezetés hozzá nem értése
„Megdöbbentő baloldali ámokfutás: 8 milliárd forint gigahitelt akar felvenni a város, amit a miskolciakkal akar visszafizettetni! Minden egyes miskolci lakosnak fejenként 53 ezer forint adóforintjába kerül majd a baloldal hozzá nem értése és fejetlensége! Köszönjük, de ebből nem kérnek a miskolciak!" – fogalmazott dr. Nagy Ákos a miskolci Fidesz frakcióvezetője.
A politikus kiemelte: ezen felül megdöbbentő az is, hogy Veres Pál és a Gyurcsányista-baloldal semmibe veszi a városi közgyűlés rangját, egyben a nyilvános fórumon keresztül a miskolciakat is. – Hiába fogadták el a város költségvetését az elmúlt héten, amiben jól látható módon milliárdokkal növekedett Miskolc bevétele, a baloldali városvezetés sunyi módon az év legfontosabb közgyűlése után, egy bizottsági ülésen sodorja csődveszélybe a borsodi megyeszékhelyet. Méghozzá nem is akármilyen csődveszélybe! 8 milliárd forint hitelt akar felvenni a város, amit el akartak hallgatni szándékosan a miskolciak elől, ezért ezt nem merték behozni a közgyűlésbe sem – hangoztatta dr. Nagy Ákos.
„A sunyiskodás mellett továbbra sem ad több pénzt a baloldal a városi tömegközlekedés megoldására. Folyamatosan kongatják a vészharangot a város működése kapcsán, de most ők maguk fogják teljesen tönkretenni Miskolcot."
– A KDNP felháborítónak tartja, hogy egy közgyűlésre és ezáltal a nyilvánosság elé be nem hozott fontos kérdésben sarcolják meg a miskolci családok adóforintjait. A magyar kormány támogatja a miskolci családokat, hiszen a miskolci családosok visszakapták a 2021-ben befizetett SZJA-t, a miskolci nyugdíjasok megkapták a nyugdíjemelést és a 13. havi nyugdíjat, sok miskolci érzi a minimálbér emelés pozitív hatását, ahogy a 25 éven aluliak az SZJA mentességet. A baloldal pedig ismét beléjük rúg ezzel a hitelfelvétellel – ezt már Molnár Péter, a miskolci KDNP frakcióvezetője mondta.
Kiemelte: a város működési bevétele 2022-re 37,8 milliárd forintra tervezett, szemben a 2021. évi 36 milliárddal, így szemmel láthatóan 1,8 milliárd forinttal több pénz jut Miskolcnak.
A politikus arról is szólt, a tavalyi évhez képest 1,2 milliárd forinttal több támogatás érkezik a központi költségvetésből, amelyet az oktatási, szociális és gyermekjóléti feladatokra költheti Miskolc. Így tehát megdőlt az a baloldali narratíva, hogy a Kormány kivérezteti az önkormányzatokat. – További siker, hogy a többlet jelentős része – a Kormány béremelési politikájának köszönhetően – a miskolci óvodai, illetve a szociális ágazatban dolgozók béremeléseként fizetik ki, tehát közvetlenül miskolci családokhoz kerül – fogalmazott.
A sajtótájékoztatón arról is szó volt, hogy a helyi adóbevételek tekintetében is majd fél milliárdos többlettel kalkulál Miskolc vezetése. Ez az előző FIDESZ-KDNP városvezetés sikere, hiszen akkor települt be több befektető, több cég, melyek már fizetik az iparűzési adót, ennek köszönhető ez a többlet. Így nem kérdés, hogy a kormányzat segítségével a miskolci gazdasági is felemelkedő pályán lehetne. „De úgy látszik, hogy a baloldali városvezetés képtelen arra, hogy felelősen és jól gazdálkodjon a bevételekkel. Ki kell mondanunk, a baloldal elvesztette a miskolciak bizalmát, alkalmatlan arra, hogy vezessék ezt a várost. Már két és fél éve arra is alkalmatlanok, hogy egy menetrendet összeállítsanak, ezért budapesti cégeket kérnek fel súlyos tízmilliókért erre a feladatra, amit a mai napig nem sikerült megoldaniuk."
Molnár Péter kiemelte: a miskolciakat újra becsapják a hitelfelvétellel kapcsolatban! „Ne hagyjuk, hogy 53 ezer forintot fizessenek be a miskolciak! Fizessenek Veres Pálék és a baloldal, ha már ilyen helyzetbe hozták a várost. Fizessen Varga László, aki már 16 éve ül a parlamentben és semmit nem tett Miskolcért és fizessen Szilágyi Szabolcs"– hangoztatta.
– Az elmúlt 2 és fél évben láthattuk, hova vezet az, ha a város szekerét hat felé akarják húzni. Nem engedhetjük, hogy Magyarországgal is ezt tegyék! Miskolcnak, Magyarországgal együtt újra előre kell mennie április 3-án! – húzta alá.
#balázsibeszélA polgármester skíróztatná a népetMiskolc 2022-09-09 19:38:00- 4847
#balázsibeszélHol a pofátlanság határa? Borkuti László dupla tanácsnoki pénze már az? III. részMiskolc 2022-09-06 07:05:00- 5979
#balázsibeszélDr. Mokrai Mihály polgármesterségre tör, ha már alpolgármester nem lehetettMiskolc 2022-09-01 07:06:00- 7554
#balázsibeszélAz Avasi kilátó gyalázataMiskolc 2022-08-15 08:06:00- 9164
#balázsibeszélVeres Pál a porcelánboltban - de mi fickándozik a halk szavú rádiós gatyájában?Miskolc 2022-08-11 08:22:00- 10361
A Borsod beszél, köszönti az olvasót! Mezőkövesdtől Sárospatakig, Ózdtól, Tiszaújvárosig szólóan, legjobb tudásunk szerint fogunk érvelni lapunkban: azért, hogy Borsod-Abaúj-Zemplén megye polgárai és a miskolciak még egyszer ne kerülhessenek olyan helyzetbe, mint amilyenbe 2010-re.
Rekordgyorsasággal gyűjtötte össze a Fidesz az ajánlóíveket Miskolcon
Ilyen még nem volt - csődbe vihetik Miskolcot!